
LATVIJAS REPUBLIKA
LĪVĀNU NOVADA PAŠVALDĪBA
Reģistrācijas Nr. 90000065595, Rīgas iela 77, Līvāni, Līvānu novads, LV – 5316, tālr.: 65307250, fakss: 65307255, e-pasts: pasts@livani.lv
LĪVĀNOS
Datums skatāms laika zīmogā
DADRBA UZDEVUMS
[bookmark: _Hlk163820805]Būvniecības darbu veikšanai objektam 
“Viedā ielu apgaismojuma izbūve EKII projekta ietvaros Līvānu pilsētā”

1. PRASĪBĀS IESNIEDZOT PIEDĀVĀJUMU:
1.2. Piedāvājumi jāsagatavo un būvdarbi jāveic saskaņā ar Darba uzdevumu un klāt pievienotajiem būvdarbu apjomu sarakstiem. 
1.3. Sastādītās tāmes ir tiesīgs sastādīt un pārbaudīt attiecīgā būvju veidā sertificēts būvspeciālists, kuram ir patstāvīgās prakses tiesības būvinženiera vai citā saistītā inženierzinātnes profesijā. Ja tāmes sastādītājam nav attiecīga sertifikāta, tāmes pārbauda un paraksta sertificēts būvspeciālists, kuram ir tiesības to veikt. Ja tāmes sastādījis sertificēts būvspeciālists, otra būvspeciālista paraksts nav nepieciešams.
1.4. Pretendentam, iesniedzot piedāvājumu konkursam, tehniskajā piedāvājumā jāiesniedz sekojoša informācija un to apliecinoši dokumenti:
1.4.1. [bookmark: _Hlk163829211]Piedāvājumā, tabulas veidā, jānorāda darbu apjomu sarakstā minēto galveno darbu izpildes termiņi atbilstoši līguma projektam un Darba uzdevumam - Būvdarbu izpildes kalendārais grafiks. Pie Būvdarbu izpildes kalendārā grafika jāpievieno finanšu plūsmas grafiks. Šos grafikus Izpildītājs var arī apvienot;
1.4.2. Piedāvājuma izmaksu tāmes kopējā līguma cenā jāietver visi nodokļi un maksājumi, kas ir saistoši izpildītājam (būvmateriālu, iekārtu, transporta, plānotās peļņas, virsizdevumu, sociālā nodokļa, PVN, neparedzēto darbu, u.c. izmaksas, kuras varētu rasties Izpildītājam būvdarbu gaitā, atbilstoši Ministru kabineta noteikumi Nr. 239 - Noteikumi par Latvijas būvnormatīvu LBN 501-17 "Būvizmaksu noteikšanas kārtība").
1.5. [bookmark: _Hlk163829228]Pretendentam jāiesniedz vispārējs vides aizsardzības plāna apraksts, kurā, pamatojoties uz šo objektu, iekļauta informācija par iespējamo negatīvo ietekmi uz vidi, kas saistītas ar būvdarbu veikšanu, un attiecīgajām aktivitātēm situāciju novēršanai, ko veiks Ģenerāluzņēmējs. Vides aizsardzības plānā jāietver informācija par vismaz: 
1.5.1. Būvgružu un citu atkritumu utilizāciju; 
1.5.2. Būvdarbu laikā radītajiem trokšņiem apkārtējiem;
1.5.3. Putekļu un dubļu izplatības samazināšanu.
1.6. [bookmark: _Hlk167367261] Būvprojekts “Viedā ielu apgaismojuma izbūve EKII projekta ietvaros Līvānu pilsētā” ir sadalīts 8 skārtās:
1.6.1. 1. Kārta – Atpūtas iela;
1.6.2. 2. Kārta – Celtuves iela;
1.6.3. 3. Kārta – Daugavpils iela;
1.6.4. 4. Kārta – Krasta iela; 
1.6.5. 5. Kārta – Vecbaznīcas iela;
1.6.6. 6. Kārta – Blaumaņa iela;
1.6.7. 7. Kārta – Vecskolas iela;
1.6.8. 8. Kārta – Lauku iela.
1.7. Darba uzdevuma 1.6. punktā minētās kārtas iepirkumā sadalītas 5 daļās. Piedāvājums par katru daļu jāsniedz atsevišķi. Pasūtītājs ņemot vērā finansiālās iespējas izvēlēsies vis ekonomiskāko daļu sadalījumu par kuru arī tiks noslēgts līgums. Pasūtītājam ir tiesības atteikties no kādas no daļām vai jebkurā to kombinācijā. 
1.8. Iepirkuma kārtu sadalījums:
1.8.1. 1. Daļa: 
1.8.1.1. Atpūtas iela;
1.8.1.2. Celtuves iela;
1.8.1.3. Krasta iela;
1.8.1.4. Blaumaņa iela;
1.8.1.5. Lauku iela.
1.8.2. 2. Daļa: 
1.8.2.1. Daugavpils iela.
1.8.3. 3. daļa:
1.8.3.1. Vecbaznīcas iela.
1.8.4. 4. daļa:
1.8.4.1. Vecskolas iela.
1.8.5. 5. daļa:
1.8.5.1. Sutru pagasta pārvaldes balstu nomaiņa.
1.9. Saskaņā ar darba uzdevuma pielikumu Nr. 3 “Sutru pagasta pārvaldes ielu apgaismojuma balstu nomaiņa”, 	veikt esošo balstu demontāžu un jaunu balstu montāžu nekustamajā īpašumā Uzvaras iela 5, Sutri, Sutru pagasts, Līvānu novads. 
1.10. Darbu veikšana 5. iepirkuma daļai netiek veikti apliecinājuma kartes “Viedā ielu apgaismojuma izbūve EKII projekta ietvaros Līvānu pilsētā” ietvaros. Būvdarbi šai daļai tiks veikti pēc būvdarbu apjomiem un tiks pieņemti pēc Pieņemšanas - nodošanas akta, ievērojot attiecīgos darba uzdevuma nosacījumus. 
1.11. Darbu veikšana 1., 2., 3., 4., iepirkuma daļai tiek veikti saskaņā ar apliecinājuma karti “Viedā ielu apgaismojuma izbūve EKII projekta ietvaros Līvānu pilsētā”. Būvdarbus ielu apgaismojuma balstu nomaiņai veikt saskaņā ar darba uzdevuma 1. pielikumā pievienoto apliecinājuma karti. 

2. OBJEKTA IKDIENAS UZTURĒŠANAS PRASĪBAS:
2.1. Par objektā radītiem bojājumiem, kas radušies līdz objekta nodošanai Izpildītājam un nav novērsti, Izpildītājs kopā ar Pasūtītāja pārstāvi sastāda aktu, ko pievieno Objekta nodošanas – pieņemšanas aktam. Pasūtītājs neizvirza prasības pret Izpildītāju par bojājumiem, kas radušies pirms objekta pieņemšanas un ir dokumentēti, būvdarbu objektu pieņemot.
2.2. Objekts jāuztur kārtībā un darbi jāveic saskaņā ar Ministru kabineta 25.02.2003. noteikumiem Nr. 92 „Darba aizsardzības prasības, veicot būvdarbus”. Izpildītajam jāievēro visi ceļu satiksmes noteikumi un tas nedrīkst apdraudēt satiksmes drošību un tās dalībniekus. 
2.3. Materiālu piegādes un būvdarbu veicēju tehnikai jāatrodas atbilstoši apstiprinātajai Satiksmes organizācijas un aprīkojuma shēmai. Materiālu piegādes vai būvdarbu veicēja tehnikai nav atļauts traucēt specialo transportu kustību, tas ir, Valsts ugunsdzēsības un glābšanas dienestu, Valsts policiju, Neatliekamās medicīniskās palīdzības transportu un citu speciālo dienestu transportu piekļuvi dzīvojamajām ēkām 24h diennaktī. Izpildītājs ir atbildīgs par objektu darba organizāciju, drošību un aprīkojuma tehnisko stāvokli būvdarbu periodā.
2.4. Ja Izpildītājs rada bīstamību apkārt esošajiem ielas iedzīvotājiem tad Pasūtītājam ir tiesības piestādīt rēķinu Izpildītājam ar radīto zaudējumu izmaksām. Pretendents atlīdzina Pasūtītājam vai Pasūtītājs ietur no maksājumiem Pretendentam, kā arī tas neatbrīvo Pretendentu no līgumsoda samaksas saskaņā ar līguma noteikumiem.
2.5. Izpildītājs uz sava rēķina nodrošina Objekta būvmateriālu, būvizstrādājumu, aprīkojuma un izpildīto darbu apsardzi visā būvdarbu Līguma darbības laikā, uzņemoties pilnu materiālo atbildību par Objektos esošajām materiālajām vērtībām līdz objektu nodošanai ekspluatācijā.
2.6. Aizkavēta materiālu piegāde nekādā gadījumā nebūs uzskatāma par pamatu termiņa pagarinājumam.
2.7. Pirms darbu uzsākšanas Izpildītājam un Pasūtītāja atbildīgajām personām jāapseko objekts, nepieciešamības gadījumā, sastādot konstatācijas aktu. 
2.8. Pretendentam rīcībā nodotais Objekts pabeidzot darbu, ir jānodod atpakaļ pilnībā pabeigts, sakārtots un pieņemts no Pasūtītāja puses ar Objekta pieņemšanas – nodošanas aktu un Darbu pieņemšanas – nodošanas aktu pirms galīgās norēķināšanās ar Izpildītāju. 

3. KVALITĀTE UN PĀRBAUDES:
3.1. Pasūtītājam ir tiesības jebkurā laikā pārbaudīt darbu apjoma izpildi, kvalitāti un veikt citas pārbaudes, lai noteiktu darbu atbilstību līguma noteikumu prasībām. Šādas pārbaudes nemazina līgumā paredzēto Izpildītāja atbildību. Pārbaudes laikā noskaidro, kādā mērā darbi vai daļa no tiem atbilst līguma dokumentu un normatīvu prasībām. Defekti, kuri konstatēti pārbaudes laikā, tiek atzīmēti pārbaudes aktā, ko paraksta Pasūtītāja un Izpildītāja pārstāvis.
3.2. Izpildītājam Objektā, ar rīkojumu, jānodrošina atbildīgais būvdarbu vadītājs un darba aizsardzības specialists.
3.3. Pretendents par saviem līdzekļiem veic visas līgumā un normatīvajos aktos noteiktās materiālu, konstrukciju un darba kvalitātes pārbaudes. 
3.4. Izpildītājam 1., 2., 3., 4., iepirkuma daļas ietvaros visa būvniecības dokumentācija jāsaskaņo ar būvuzraugu un autoruzraugu.
3.5. Izpildītājam kopā ar katra mēneša izpildi (forma 2 un forma3) iesniedz segto darbu aktus par paveiktajiem darbiem, tajā mēnesī. Iesniegto dokumentāciju izskata būvuzraugs un Autoruzraugs. Būvdarbu izpilde tiek parakstīta tikai tad, kad ir saņemts akcepts no būvuzrauga. Ja, par noteiktā mēneša izpildi nav veikti visi ieraksti būvdarbu žurnālā un sastādīta noteiktā mēneša dokumentācija, tad paveikto darbu izpilde netiek akceptēta kamēr nav sakārtota noteiktā mēneša dokumentācija. 
3.6. Ja pārbaude atklāj defektu, kas radies Izpildītāja vainas dēļ, Izpildītājs Pasūtītāja noteiktajā termiņā par saviem līdzekļiem to novērš.
3.7. Ja Pasūtītājs secina, ka defekta novēršana nav lietderīga tehnisku vai ekonomisku apsvērumu dēļ un tā neizslēdz būves nodošanu – pieņemšanu, Pasūtītājs var pieņemt paveikto darbu, vienlaicīgi piemērojot šādus preventīvus pasākumus, kas var tikt piemēroti visi kopā vai jebkurā to kombinācijā, vai arī tikai viens no tiem – noteikt darbam samazinātu cenu atbilstoši būves vērtības un ilgmūžības samazinājumam, noteikt būves defekta posmam ilgāku garantijas termiņu par pilnu defekta novēršanas vērtību, noteikt defekta posmam veicamo pasākumu kopumu kā papildu garantijas saistības, kas Pretendentam jāveic, neatkarīgi no defekta rašanās cēloņa.

4. PRASĪBAS PIRMS BŪVDARBU UZSĀKŠANAS UN TO IZPILDES LAIKĀ:
4.1. Pirms būvdarbu uzsākšanas, Izpildītājam jāiesniedz Pasūtītājam rīkojumi par atbildīgajām personā objektā. 
4.2. Ja būvdarbu laikā rodas nobīde no Līgumā apstiprinātā Būvdarbu izpildes kalendārā grafika vai finanšu plūsmas grafika, tad Izpildītājam par to nekavējoties jāziņo Pasūtītājam un/vai būvuzraugam. Ja Izpildītājs par nobīdēm nav ziņojis 10 (desmit) dienu laikā, Pasūtītājam ir tiesības neveikt izmaiņas nedz noteiktajā termiņā nedz apjomos. 
4.3. Būvuzņēmējam pirms būvdarbu uzsākšanas jāizstrādā Satiksmes organizācijas un aprīkojuma shēma, kurā jānorāda nozīmīgākā informācija objekta izbūves darbiem. Ja Izpildītājam nepieciešamas brīdinājuma zīmes, tad Izpildītājs tās uzstāda par saviem līdzekļiem.
4.4. Veicot būvdarbus jāievēro būvniecības jomu reglamentējošie normatīvie akti - Būvniecības likums, MK not. Nr. 500 “Vispārīgie būvnoteikumi”, MK not. Nr. 253 “Atsevišķu inženierbūvju būvnoteikumi” u.c. normatīvie akti, kas nepieciešami pilnvērtīgai un kvalitatīvai būvdarbu izpildei.
4.5. Būvdarbi jāveic kvalitatīvi ievērojot LVS un Eiropas standartus. Būvdarbu izpildē jāizmanto tikai tādi būvmateriāli un būvizstrādājumi, kuri ir sertificēti un atbilst Latvijas vai Latvijā adaptētajiem Eiropas standartiem.
4.6. Būvdarbos izmantojamo materiālu tehniskie dati nevar būt zemāki par būvprojektā/būvdarbu apjomos noteiktajiem.
4.7. Jebkuru atkāpi no būvprojekta/būvdarbu apjomiem vai darbu uzdevuma un līguma nosacījumiem saskaņot ar Pasūtītāju.
4.8. Izpildītājs atlīdzina Pasūtītājam un trešajām personām visus zaudējumus un kaitējumu, kas radušies  Izpildītāja, tā darbinieku vai apakšuzņēmēju darbības vai bezdarbības rezultātā, tajā skaitā, Garantijas periodā. Gadījumā, ja Pasūtītājs trešajām personām jau ir atlīdzinājis šādus zaudējumus vai kaitējumu, tad Pretendents tos atlīdzina Pasūtītājam regresa kārtībā. 
4.9. Būvdarbu laikā būvsapulces tiek rīkotas katru nedēļu par to uzsākšanas vietu un laiku vienojoties pirms būvdarbu uzsākšanas. Būvsapulces protokolē būvuzraugs. Iepirkuma 5. daļas gadījumā būvsapulces protokolē būvnieks. 
4.10. Izpildītājam par paveiktajiem darbiem, pēc Objekta pieņemšanas ekspluatācijā 10 (desmit) darba dienu laikā jāiesniedz garantijas nodrošinājums.  
4.11. Pēc garantijas iesniegšanas Pasūtītājs un Izpildītājs paraksta Gala darbu pieņemšanas – nodošanas aktu, kurā tiek atrunāta pilnīga un galīga būvdarbu gaita – visa nozīmīgākā informācija. 
5. BŪVDARBU GARANTIJA: 
5.1. [bookmark: _Hlk163829091]Izpildīto būvdarbu garantijas termiņš, kurā Izpildītājs par saviem līdzekļiem novērš būvdarbu defektus, kas atklājušies pēc ekspluatācija pieņemšanas dienas, noteikts ne mazāks kā 5 (pieci) gadi. 

6. OBJEKTA NODOŠANA EKSPLUATĀCIJĀ:
6.1. Pēc šajā iepirkumā noteikto būvdarbu pabeigšanas Izpildītājam jāsagatavo izpildīto būvdarbu izpilddokumentācija, t.sk., materiālu apstiprināšanas formas, segtie akti, izpildmērījumi, u.c. dokumentācija kas radusies būvdarbu laikā, vai nepieciešama objekta pieņemšanai ekspluatācijā.
6.2. [bookmark: _Hlk167360880]Objekta nodošanas ekspluatācijā termiņš – 3 (trīs) mēneši no atzīmes saņemšanas būvatļaujā par būvdarbu uzsākšanas nosacījumu izpildi, bet ne ilgāk kā līdz 01.11.2024. 

7. OBJEKTA APSKATE:
7.1. Iepirkuma laikā visiem ieinteresētajiem pretendentiem obligāti jāveic objekta apskate dabā. 
7.2. Pretendentiem par savu piedalīšanos objekta apskatē jāpaziņo 1 (vienu) dienu iepriekš, nosūtot rakstisku pieteikumu uz e-pastu: vai zvanot pa tālruni 25686379.
7.3. Pretendentiem pašiem jāpārbauda būvdarbu apjomu atbilstība būvprojektam un esošajai situācijai dabā. Iespējamo neatbilstību risku pretendents iekļauj piedāvājuma izcenojumos. Būvdarbu laikā, pretenzijas par būvdarbu apjomu neatbilstību būvprojektam, darbu apjomiem vai situācijai dabā, netiks pieņemtas un nekādi neparedzētie darbi netiks apmaksāti.

8. PIELIKUMS:
8.1.  1.DU Pielikums Nr. 1 Paskaidrojuma raksts “Viedā ielu apgaismojuma izbūve EKII projekta ietvaros Līvānu pilsētā”;
8.2.  2.DU Pielikums Nr. 2 Būvdarbu apjomi Paskaidrojuma rakstam;
8.3.  3.DU Pielikums Nr. 3 Būvdarbu apjomi “Sutru pagasta pārvaldes ielu apgaismojuma balstu nomaiņa”.

Sastādīja: 
Līvānu novada pašvaldības administrācijas 
Plānošanas un attīstības nodaļas Būvinženiere                                                              E. Vasaraudze

Pārbaudīja: 					           
Līvānu novada pašvaldības administrācijas
Plānošanas un attīstības nodaļas vadītāja                                                                    J. Pabērza

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

